stanford-oval/wikipedia huggingface dataset:
בנאווה

| --- | --- |

טרסות האורז בבנאווה
 מדינה:  הפיליפינים הפיליפינים
 מחוז אדמיניסטרטיבי:  קורדיליירה
 שטח:  191.20 קמ"ר
 גובה:  1,303 מטרים
 אוכלוסייה:  ‏
  ‑ בעיירה:  20,652 (1 במאי 2020)
 קואורדינטות:  16°54′43″N 121°03′41″E﻿ / ﻿16.911944444444°N 121.06138888889°E﻿ / 16.911944444444; 121.06138888889 
 אזור זמן:  UTC +8
 http://www.banaue.gov.ph/
  מפת מיקום  מפה מפורטת   (למפת הפיליפינים מוגדלת) מנילה קזון סיטי דבאו סיטי סבו סיטי זמבואנגה סיטי קגאיאן דה אורו מלזיה ים הפיליפינים  ים סין הדרומי בנאווה(למפת הפיליפינים רגילה) מנילה קזון סיטי דבאו סיטי סבו סיטי זמבואנגה סיטי קגאיאן דה אורו מלזיה ים הפיליפינים  ים סין הדרומי בנאווה   tabBackground:;tabBorder:#aaa;defaultTab:0;
בנאווה (או בנאווי, Banaue או Banawe) היא רשות מקומית בנפת איפוגאו שבמחוז קורדילרה בפיליפינים. לפי מפקד התושבים האחרון, היישוב מונה 21,448 תושבים ב-3,952 משקי בית. היישוב נודע כמקום הימצאן של שתי מערכות של טרסות חקלאיות, בטאד ובנגאן, הכלולות באתר המורשת העולמית "טרסות האורז של הקורדילרה הפיליפינית".
טרסות האורז

מערכת הטרסות בבנאווה, שנקראת לעיתים על ידי המקומיים "פלא תבל השמיני", נפרסת ממדרון רכס ההרים בבנאווה ועד לגובה של אלפי מטרים. שתיים ממערכות הטרסות בבנאווה, בנגאן ובטאד, מהוות חלק מאתר המורשת העולמית טרסות האורז של הקורדילרה הפיליפינית, שמוכר על ידי אונסקו. נטען כי אם הטרסות ייפרסו לאורכן מקצה לקצה, הן יקיפו מחצית מכדור הארץ. הטרסות נבנו לפני 2,000 שנה, והן מדגימות את יכולותיהם ההנדסיות המעולות של המקומיים. מערכת ההשקיה נעזרת בזרמי ההרים ובמעיינות, שמימיהם מוזרמים דרך ברזים ומועברים בתעלות החצובות לאורך ההר ועד לטרסות.
תחבורה

ניתן להגיע לבנאווה בג'יפני, באוטובוס וברכב פרטי מהעיר בגויו.
גארדו

| --- | --- |

 מידע כללי
 אורך:  127.3 קילומטרים
 ספיקה ממוצעת:  32 מ"ק לשנייה 
 אגן ניקוז:  2,200 קמ"ר 
 גובה מוצא הנהר:  10 מ' 
 יובלים:  Gardon d'Alès, Droude, Gardon d'Anduze, Bourdic, Gardon de Saint-Jean, Alzon, Gardon de Sainte-Croix 
 שפך:  רון (he) 
 מדינות באגן הניקוז:  צרפת 
 
 
הגארדו או הגאר (בצרפתית ובאוקסיטנית: Gardon, Gard) הוא נהר בדרום צרפת. על שמו קרוי מחוז גאר (Gard), אחד מ-101 מחוזות צרפת. כמה מיובליו מתקראים "גארדו" אף הם. אורכו 127.6 ק״מ וראשיתו ברכס ההרים סיבן (אנ') (Cévennes), אם כי בחישוב הכולל את היובל המרוחק ביותר שלו - גארדו דה סן-ז'אן - הוא מתארך עד ל-133 ק"מ. האזור העליון של הנהר נקרא "גארדו דה סן-מרטן" (Gardon de Saint-Martin). הגארדו נשפך אל נהר הרון ביובלו הימני, מעט צפונית לבוקאר (Beaucaire).
אמת המים הרומית פון דו גאר והגשר פון סן-ניקולא מהמאה ה-16 הם שני גשרים היסטוריים החוצים את הגארדו. הקניון גורז' דו גארדו (Gorges du Gardon), שמסתיים בפון סן-ניקולא, הוא אתר תיירות פופולרי המשמש לקיאקים, קאנו, טיפוס הרים וטיולי הליכה.
גלריה

אמת המים פון דו גאר
גשר סן-ניקולא
הקניון גורז' דו גארדו
ג'ק סיקמה

| --- | --- |

 לידה:  14 בנובמבר 1955 (בן 68) קנגקאקי שבאילינוי
 עמדה:  סנטר
 גובה:  2.11 מטר
 מכללה:  אוניברסיטת אילינוי וסליאן
 דראפט:  בחירה שמינית, 1977 סיאטל סופרסוניקס
 היכל התהילה:  נבחר בשנת 2019
 קבוצות כשחקן
 1977–1986   1986–1991:  סיאטל סופרסוניקס   מילווקי באקס
 הישגים כשחקן
 אליפות ה-NBA‏ (1979)   7 בחירות למשחק האולסטאר (1979 - 1985)   חמישיית ההגנה השנייה (1982)   חמישיית הרוקיז הראשונה (1978)
ג'ק ויין סיקמה (באנגלית: Jack Wayne Sikma; נולד ב-14 בנובמבר 1955) הוא כדורסלן עבר אמריקאי ששיחק במשך 14 עונות בליגת ה-NBA, בעמדת הסנטר. נודע בשל תלתליו הבלונדיניים הבולטים, והתאפיין כקלע מצוין מטווח רחוק וכשומר יעיל. ממוצעיו לאורך הקריירה הם 15.6 נקודות, 9.8 ריבאונדים ו-3.2 אסיסטים למשחק. אחוזי הקליעה של סיקמה מקו העונשין עומדים על 84.9% - הנתון הטוב בתולדות ה-NBA לשחקן בעמדת הסנטר.
בספטמבר 2019 הוצג בהיכל התהילה של הכדורסל.
אביו של כדורסלן אולימפיאקוס לוק סיקמה.
קריירת משחק

סיקמה נולד בעיר קנגקאקי, אילינוי, ולמד באוניברסיטת אילינוי וסליאן שבבלומינגטון הסמוכה בין השנים 1973–1977. בדראפט ה-NBA לשנת 1977 נבחר סיקמה בבחירה השמינית על ידי קבוצת סיאטל סופרסוניקס, ושיחק עבורה ב-9 עונותיו הראשונות בליגה. בעונת הרוקי שלו, תחת המאמן לני וילקינס, קלע סיקמה 10.7 נקודות בממוצע למשחק, נבחר לחמישיית הרוקיז של העונה ועזר לקבוצתו להעפיל לגמר ה-NBA, לראשונה בתולדותיה. בסדרת הגמר התמודדו הסופרסוניקס מול וושינגטון בולטס של אלווין הייז, וס אנסלד ובוב דאנדריג', והפסידו לה בתוצאה 4-3. לאורך סדרת הגמר קלע סיקמה 13.7 נקודות והוריד 8.0 ריבאונדים בממוצע למשחק. בעונה הבאה, 1978/1979, שיפר את תפוקתו ל-15.6 נקודות ו-12.4 ריבאונדים למשחק (חמישי ב-NBA), ולצד הרכז גאס ויליאמס והקלע דניס ג'ונסון הוביל את סיאטל למאזן הטוב באזור המערבי, 52-30, ולהופעה שנייה ברציפות בגמר ה-NBA. בשחזור הגמר הקודם, מול הבולטס, ניצחו הסופרסוניקס בתוצאה 4-1 וזכו באליפות הראשונה בתולדות המועדון, כאשר סיקמה תורם 16.2 נקודות ו-14.8 ריבאונדים למשחק לאורך סדרת הגמר.
בעונות הבאות המשיך סיקמה להיות אחד מכוכבי הקבוצה, יחד עם גאס ויליאמס וטום צ'יימברס, אך הסופרסוניקס לא הצליחו לעבור את שלב גמר המערב. ב-7 מתוך 9 עונותיו בסיאטל נבחר סיקמה להשתתף במשחק האולסטאר, ובעונת 1981/1982 אף נבחר לחמישיית ההגנה השנייה של העונה. בשנת 1992 העלו הסופרסוניקס את גופייתו של סיקמה עם המספר 43 לתקרת אולמם הביתי, כהוקרה על תרומתו למועדון.
לקראת עונת 1986/1987 נשלח סיקמה בטרייד למילווקי באקס, בה שיתף פעולה עם ריקי פירס וטרי קאמינגס. ב-5 עונותיו מילווקי קלע ממוצע של 13.4 נקודות למשחק, ובכולן הודחה הקבוצה באחד משני סיבובי הפלייאוף הראשונים. בעונת 1987/1988 הוביל את הליגה באחוזי קליעה מקו העונשין כשקלע ב-92.2% - נתון נדיר לשחקן בעמדת הסנטר. בסיום עונת 1990/1991 פרש ממשחק, בגיל 35.
קריירת אימון

בשנת 2003 מונה לתפקיד עוזר מאמן בסופרסוניקס, תחת נייט מקמילן, ובהמשך היה עוזרם של בוב וייס ובוב היל בקבוצה, עד סיום עונת 2006/2007. ב-4 העונות הבאות שימש כעוזר מאמן ביוסטון רוקטס תחת המאמן ריק אדלמן, והתמקד בהדרכת הסנטר יאו מינג. בין השנים 2011–2014 החזיק בתפקיד זהה במינסוטה טימברוולבס, שוב תחת אדלמן.
הערות שוליים

↑  סטטיסטיקות הקריירה של סיקמה ב-NBA, באתר basketball-reference.com
↑  קלעי העונשין המדויקים בתולדות ה-NBA מעמדת הסנטר, באתר basketball-reference.com
↑  ההכרזה על מחזור היכל התהילה 2019, באתר הרשמי, 6 באפריל 2019
↑  רשימת הנבחרים בדראפט 1977, באתר basketball-reference.com
↑  נתוני סדרת גמר ה-NBA‏ 1978, באתר basketball-reference.com
↑  נתוני סדרת גמר ה-NBA‏ 1979, באתר basketball-reference.com
↑  פרופיל השחקן, באתר הרשמי של ה-NBA
↑  המובילים הסטטיסטיים של עונת 1987/1988 ב-NBA, באתר basketball-reference.com
גארו פאילן

גארו (גאראבד) פאילן (בטורקית: Garo Paylan, בארמנית: Կարո Փայլան;‏ נולד ב-3 באוקטובר 1972 באיסטנבול) הוא מורה וחבר פרלמנט טורקי ממוצא ארמני. הוא חבר נבחר באספה הלאומית הגדולה.
מקור משפחתו של פאילן הוא ממלטיה והיא עברה לאיסטנבול ב-1969, בה גארו נולד ב-1972. הוא סיים את לימודיו בפקולטה למנהל עסקים באוניברסיטת איסטנבול. בבחירות לפרלמנט שנערכו ביוני 2015, נבחר פאילן מטעם מפלגת העם הדמוקרטית (HDP) במחוז הבחירה איסטנבול השני (לצד סלינה אוזוון דואן מן מפלגת העם הרפובליקאית ואסיין מרקר מן מפלגת הצדק והפיתוח כאחד מתוך שלושה נציגים ארמנים בסך הכל בבחירות האלו). לפני שהפך לחבר בפרלמנט היה מורה למנהל עסקים ורכז בתי ספר ארמניים באיסטנבול. הוא נבחר מחדש בבחירות החדשות בנובמבר אותה שנה. מאז הוא חבר בוועדה הפרלמנטרית לתכנון ולתקציב.
הוא מבקר בגלוי את הכחשת רצח העם הארמני ולכן הותקף לעיתים קרובות בפרלמנט. וגם זכה לקריאות בוז. במהלך ישיבה לתיקון חוקתי בינואר. במאי 2016 פאילן היה מעורב בקטטה בה האשים אותו שר המשפטים בקיר בוזדה בסכסוך בשבוע שקדם.
פאילן מתלונן על התבטאויות גזעניות על מוצאו הארמני; איגוד זכויות האדם הטורקי מחה על האלימות נגדו.
באפריל 2018 ביקשה הפרקליטות להסיר את החסינות הפרלמנטרית של פאילן בגין העלבת הטורקים והנשיא.
ב-24 ביוני 2018 הוא נבחר מחדש כחבר במפלגה הדמוקרטית של העמים באספה הלאומית הגדולה.
הערות שוליים

↑  Garo Paylan Being Investigated for 'Insulting Turkishness' Under Turkey’s Notorious Article 301. 2018-05-17.
↑  Paylan Attacked in Parliament as AKP Strips MPs of Immunity. 2016-05-03.
↑  Turkish prosecution files motion against Garo Paylan seeking to strip ethnic Armenian MP of immunity.
↑  Garo Paylan and Markar Esayan Re-Elected to Turkey’s Parliament - Armenian News By MassisPost. 2018-06-25.
בלנקה בר

| --- | --- |
אין תמונה חופשית
 לידה:  7 במאי 1881 פקש, הונגריה 
 פטירה:  10 בינואר 1965 (בגיל 83) ארצות הברית 
 מדינה:  הונגריה 
 מקום קבורה:  בית הקברות מאונט היברון 
 בן או בת זוג:  מיקשה רוזנק 
 
בלנקה בר (אחרי נישואיה רוזנאק, בהונגרית: Behr Blanka; פקש, 7 במאי 1881 – אחרי 1937) סופרת יהודייה-הונגרייה. לא מן הנמנע שנספתה בשואה.
ביוגרפיה

בלנקה בר נולדה במשפחה יהודית כבתם של יאקאב בר (1827–1915) סיטונאי בעיר פקש ושל קרולינה שפיצר. היא החלה לכתוב רק בגיל ארבעים. סיפוריה הקצרים הראשונים שחשפו כישורי סגנון מפתיעים הופיעו בטורים של כתבי העת שהיו מזוהים עם יהדות הונגריה שוויון (Egyenlőség), עבר ועתיד אך גם יומונים הונגריים. היא זכתה להצלחה רבה עם ספרה "נישואין" (Házasság). כסופרת, עסקה בסתירות ובבעיות של המצב החברתי ודרך ההשתלבות יהדות הונגריה בחברה ההונגרית. בתחילת נובמבר 1934, לרגל יום השנה ה-25 של "האגודה היהודית לחיתון כלות עניות", היא נשאה הרצאה חגיגית, וכמבוא הציגה את המצב שתפס אז הפולקלור היהודי בספרות ההונגרית, ולאחר מכן קראה סיפור קצר שלה.
חייה הפרטיים

בעלה היה מיקשה רוזנאק (נאדאש, 27 במרץ 1867 – ניו יורק, ארצות הברית, 25 בספטמבר 1959) מנתח, הרופא הראשי והמנהל של בית החולים היהודי בבודפשט, עמו התחתנה ב-12 ביוני 1900 בפקש.  בתה הייתה מרגיט רוזנאק, אשתו של עורך הדין ד"ר בלה ברנד.
יצירותיה

יהודית (רומן, 1922)
אווה (רומן, 1923)
נישואין (רומן, פנתיאון, 1928)
עכבר לבן (מחזה, 1930, פורסם בשנת 1937)
לקריאה נוספת

לקסיקון יהודי הונגרי. עורך פטר אויווארי. בודפשט, 1929. גישה מקוונת
גדה אירן קרן: בלנקה בר, "השופר של פקש" 8 בינואר 2010
נתוניה במאגרי מוזיאון הספרותי פטפי
פאל גוליאש: חייהם ויצירותיהם של סופרים הונגרים. בודפשט, איגוד הספרנים והארכיונאים ההונגרים, 1939–2002.
מגדה אירן קרן: קודמינו המפורסמים מפקש. אוסף ביוגרפי. ספריית העיר 2014.
הערות שוליים

↑  "Születési bejegyzése a paksi izraelita hitközség születési akv. 1707/1881. folyószáma alatt".
↑  Békésmegyei közlöny, 1934. november 6., 3. old.
↑  Rosenák Miksa halotti bejegyzése (familysearch.org)
↑  A házasságkötés bejegyezve a paksi állami házassági akv. 67/1900. folyószáma alatt.
↑  Budapesti Napló, 1900. június 7. / 154. szám.
↑  "Rosenák Margit házasságkötési bejegyzése a Budapest VI .kerületi polgári házassági akv. 479/1925. folyószáma alatt".
ג'ק סילקוק

ג'ון "ג'ק" סילקוק (באנגלית: John "Jack" Silcock;‏ 15 ביוני 1898 - 28 ביוני 1966) היה כדורגלן אנגלי ששיחק כמגן שמאלי.
עיקר הקריירה של סילקוק עברה בקבוצת מנצ'סטר יונייטד. על אף שכשל להגיע עמה להישגים, היה סילקוק משחקניה היציבים והבולטים של הקבוצה במשך 15 עונות, ורשם שלוש הופעות במדי נבחרת אנגליה בתחילת שנות ה-20.
קריירת משחק

סילקוק עבד בצעירותו ככורה פחם בעיירה אספול. כישרונו זוהה על ידי קבוצת הנוער המקומית, והוא החל את דרכו ככדורגלן בשורותיה.
באפריל 1916, במהלך מסע סקאוטינג, אותר סילקוק על ידי מאמן מנצ'סטר יונייטד, ג'ק רובסון. הוא חתם בקבוצה על חוזה חובבני, ובספטמבר 2017 זכה לחוזה מקצועני מהקבוצה. סילקוק שיחק במדי מנצ'סטר בימי מלחמת העולם הראשונה בטורנירי ידידות שונים, ועם שובה של הליגה האנגלית בעונת 1919/1920 זכה לערוך את הופעת הבכורה שלו הרשמית שלו בקבוצה, ב-30 באוגוסט 1919 בשוויון 1-1 מול דרבי קאונטי.
סילקוק היה לאחד משחקניה הבולטים והיציבים של מנצ'סטר יונייטד בשנים שבין שתי מלחמות העולם, ואף היה לקפטן הקבוצה בעונת 1930/1931, בה ירדה לליגת המשנה. הוא שיחק במנצ'סטר במשך 15 עונות, מתוכן תשע בליגה הבכירה ושש בליגת המשנה. לזכותו 423 הופעות ליגה במדי הקבוצה, ו-26 הופעות נוספות בגביע ה-FA. סילקוק מעולם לא זכה בתואר במהלך הקריירה המקצועית שלו.
באוגוסט 1934, לקראת עונת 1934/1935, עבר סילקוק לאולדהאם אתלטיק. המעבר לא צלח, וסילקוק לא הצליח למצוא את מקומו בקבוצה, ובמהלך רוב העונה כלל לא שיחק במדי הקבוצה שירדה בתום העונה לליגה השלישית. ב-1936 עבר לשחק בדרוילסדן החובבנית, במדיה פרש ממשחק פעיל.
על אף שבמהלך תקופתו במנצ'סטר לא הצליחה הקבוצה להתחרות בצמרת, זכה סילקוק לרשום שלוש הופעות במדי נבחרת אנגליה בתחילת שנות ה-20. באותן השנים לא היה מאמן לנבחרת, וסגל השחקנים נבחר על ידי ועדה. את הופעת הבכורה שלו ערך סילקוק ב-14 במרץ 1921 במשחק חוץ מול ויילס במסגרת אליפות הבית הבריטית 1920/1921. המשחק הסתיים בשוויון 0-0. כשבועיים אחר כך שיחק בהפסד החוץ של אנגליה 3-0 לסקוטלנד באותו הטורניר. סילקוק שב להופעה שלישית ואחרונה כשנתיים אחר כך, ב-24 במאי 1923, בניצחון החוץ של אנגליה 3-1 על שוודיה במשחק ידידות.
סטטיסטיקות > מנצ'סטר יונייטד

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- |
| 1919/1920 | מנצ'סטר יונייטד | אנגליההליגה הראשונה של הפוטבול ליג | 40 | 0 | 1 | 0 | 41 | 0 |
| 1920/1921 | מנצ'סטר יונייטד | אנגליההליגה הראשונה של הפוטבול ליג | 37 | 1 | 2 | 0 | 39 | 1 |
| 1921/1922 | מנצ'סטר יונייטד | אנגליההליגה הראשונה של הפוטבול ליג | 36 | 0 | 0 | 0 | 36 | 0 |
| 1922/1923 | מנצ'סטר יונייטד | אנגליההליגה השנייה של הפוטבול ליג | 37 | 0 | 3 | 0 | 40 | 0 |
| 1923/1924 | מנצ'סטר יונייטד | אנגליההליגה השנייה של הפוטבול ליג | 8 | 0 | 1 | 0 | 9 | 0 |
| 1924/1925 | מנצ'סטר יונייטד | אנגליההליגה השנייה של הפוטבול ליג | 29 | 0 | 0 | 0 | 29 | 0 |
| 1925/1926 | מנצ'סטר יונייטד | אנגליההליגה הראשונה של הפוטבול ליג | 33 | 0 | 7 | 0 | 40 | 0 |
| 1926/1927 | מנצ'סטר יונייטד | אנגליההליגה הראשונה של הפוטבול ליג | 26 | 0 | 3 | 0 | 29 | 0 |
| 1927/1928 | מנצ'סטר יונייטד | אנגליההליגה הראשונה של הפוטבול ליג | 26 | 0 | 4 | 0 | 30 | 0 |
| 1928/1929 | מנצ'סטר יונייטד | אנגליההליגה הראשונה של הפוטבול ליג | 27 | 1 | 2 | 0 | 29 | 1 |
| 1929/1930 | מנצ'סטר יונייטד | אנגליההליגה הראשונה של הפוטבול ליג | 21 | 0 | 0 | 0 | 21 | 0 |
| 1930/1931 | מנצ'סטר יונייטד | אנגליההליגה הראשונה של הפוטבול ליג | 25 | 0 | 0 | 0 | 25 | 0 |
| 1931/1932 | מנצ'סטר יונייטד | אנגליההליגה השנייה של הפוטבול ליג | 35 | 0 | 1 | 0 | 36 | 0 |
| 1932/1933 | מנצ'סטר יונייטד | אנגליההליגה השנייה של הפוטבול ליג | 27 | 0 | 1 | 0 | 28 | 0 |
| 1933/1934 | מנצ'סטר יונייטד | אנגליההליגה השנייה של הפוטבול ליג | 16 | 0 | 1 | 0 | 17 | 0 |
| סך הכול | סך הכול | סך הכול | 423 | 2 | 26 | 0 | 449 | 2 |
סטטיסטיקות > נבחרת לאומית

| נבחרת אנגליה> שנה | נבחרת אנגליה> הופעות | נבחרת אנגליה> שערים |
| --- | --- | --- |
| 1921 | 2 | 0 |
1922: 0
| 1923 | 1 | 0 |
| סה"כ | 3 | 0 |
ג'ייקוב ברנט

| --- | --- |

 לידה:  26 במאי 1998 (בן 26) אינדיאנפוליס, ארצות הברית 
 מקום לימודים:  אוניברסיטת אינדיאנה  אוניברסיטת ווטרלו  חינוך ביתי 
 מנחה לדוקטורט:  לי סמולין 
 מוסדות:  Okinawa Institute of Science and Technology (1 באוגוסט 2017–28 באוקטובר 2017) 
 
ג'ייקוב בַּרְנֶט (באנגלית: Jacob Barnett, נולד ב-26 במאי 1998) הוא אסטרופיזיקאי אמריקאי, הנמצא על הספקטרום האוטיסטי ובעל IQ של 170. לשעבר ילד פלא במתמטיקה.
ביוגרפיה

ג'ייקוב ברנט נולד באינדיאנפוליס, אינדיאנה שבארצות הברית לקריסטין ומיכאל בארנט, כבן בכור. לו שני אחים.
בגיל שנתיים אובחן עם אוטיזם קשה, ולפי הערכת הרופאים "יש סיכוי סביר שלא יוכל לעולם לטפל בעצמו או לקרוא". אולם לאחר שאמו קריסטין ברנט שמה לב שג'ייקוב מתעניין בדברים מורכבים, ולא בצעצועים או משחקים כמו ילדים אחרים, הוא החל לפרוח ולהתפתח בקצב מהיר. בגיל 10 נרשם ללימודים באוניברסיטת אינדיאנה ובגיל 13 (הצעיר ביותר אי פעם) פרסם מאמר מדעי באסטרופיזיקה.
התפרסם בעקבות הופעתו בתוכנית 60 דקות בערוץ CBS News, בה טען שהוא יכול לחשב חישובים מתמטיים מסובכים בעזרת מימד רביעי, שקשה להסביר אותו בעזרת שלושת הממדים המוכרים למדע ה"רגיל", וכן הסביר איך משרתת אותו הסינסתזיה שלו בתחום. הרצאתו "שכח מה שידעת" במסגרת מיזם "TED בני נוער" מ-2012 זכתה למעלה מ-9 מיליון צפיות.
בשנת 2013, בגיל 14, החל ללמוד תואר שני בפיזיקה תאורטית במכון פרימיטר לפיזיקה תאורטית ('אנ) באוניברסיטת ווטרלו, שבקנדה, סיים את לימודיו תוך שנה, ובכך הפך לבוגר הצעיר ביותר בהיסטוריה של המוסד.
באפריל 2015, בטרם מלאו לו 17 שנים, פרסם ברנט יחד עם המנחה שלו לדוקטורט באוניברסיטת ווטרלו, פרופסור לי סמולין, מאמר המצביע על פגם בייצוג כבידה קוונטית לפי התיאור ההמילטוניאני.
תחומי המחקר שלו הם יסודות קוונטים ופיזיקה של חומר מעובה.
חיים אישיים

ברנט מתגורר בקנדה ונמצא בזוגיות.
הערות שוליים

↑  "שכח מה שידעת", הרצאה של ג'ייקוב ברנט ב"TED בני נוער", באתר יוטיוב
↑  מאמר שפרסם ג'ייקוב ברנט יחד עם לי סמולין, באתר CORE
| --- | --- |
בקרת זהויות :  NLI: 987007357558805171  PLWABN: 9810574452005606  BNE: XX5623011  CANTIC: a18745726  LCCN: n2012063366  NKC: xx0206803  ORCID: 0000-0002-7101-4229  VIAF: 268672912   WorldCat (עם VIAF): 268672912 
ערך זה הוא קצרמרבנושא אישים. אתם מוזמנים לתרום לוויקיפדיה ו.
גארו

| --- | --- |

גארו ב-2015
 לידה:  26 ביוני 1972 (בן 52) שרברוק, קוויבק, קנדה
 שם לידה:  פייר גראנד
 שם במה:  Garou 
 מוקד פעילות:  קנדה 
 תקופת הפעילות:  מ-1997
 עיסוק:  זמר
 סוגה:  פופ
 סוג קול:  בס-בריטון 
 שפה מועדפת:  צרפתית 
 כלי נגינה:  פסנתר, גיטרה,חצוצרה
 חברת תקליטים:  סוני מיוזיק אנטרטיינמנט
 שיתופי פעולה בולטים:  סלין דיון,מישל סרדו
 פרסים והוקרה:  אביר מסדר האמנויות והספרות 
 garouofficiel
 פרופיל ב-IMDb
 
ערך זה עוסק בזמר קנדי. אם התכוונתם למשמעות אחרת, ראו .
פייר גראנד (צרפתית: Pierre Garand; ‏נולד ב־26 ביוני 1972) הידוע בשם הבמה גארו הוא זמר קנדי-צרפתי מקוויבק.
גארו התפרסם לראשונה כאשר גילם את דמותו של קווזימודו במחזמר הצרפתי Notre Dame de Paris שהוא עיבוד לספר "הגיבן מנוטרדאם" של ויקטור הוגו.
הוא מחזיק בשיא של התאחדות ההקלטות הצרפתית למספר הרב ביותר של שבועות בראש מצעד השירים לזמר.
ביוגרפיה

גראנד נולד בעיר שרברוק שבקנדה והחל לנגן בגיטרה בעידוד אביו בגיל שלוש. לאחר שירות בצבא קנדה הוא הקים להקה בשם The Untouchables, הוא התגלה על ידי המפיק הצרפתי לוק פלאמונטדון כאשר הופיע בבר קטן בקוויבק אשר ליהק אותו לתפקיד קווזימודו במחזמר Notre Dame de Paris שעלה על הבמות בפריז ב-1998 ושיריו היו להצלחה גדולה וגרסאות שלו עלו על במות במדינות רבות בעולם בהן רוסיה, פולין וארצות הברית (גארו גילם את דמותו של קווזימודו גם בגרסה האנגלית של המחזמר).
אלבום הבכורה שלו "Seul" היה לאלבום הנמכר ביותר בצרפת בשנת 2001. בשנת 2008 הוציא לראשונה אלבום באנגלית - Piece of My Soul אשר הגיע למעמד אלבום זהב בצרפת. גארו ידוע בין השאר בשיתופי הפעולה המוצלחים שלו עם אומנים אחרים, ביניהם עם סלין דיון ומישל סרדו.
לגארו בת אחת בשם אמילי מדוגמנית העבר הקנדית אורליקה.
בשנת 2010 הופיע ברעננה, באותה שנה שר בטקס הפתיחה של אולימפיידת ונקובר.
גארודה

ערך זה עוסק בציפור אגדית. אם התכוונתם לחברת התעופה של אינדונזיה, ראו .
| --- | --- |

 תפקיד:  מלך הנשרים
 תרבות:  וישנויזם, הינדואיזם 
 אלים מקבילים:  סימורג 
 אב:  קשיאפה 
 אם:  Vinata 
 אחים:  Aruṇa 
 
הגארודה (סנסקריט: गरुड) הוא עוף מיתי שמקורו במיתולוגיה ההינדואית ובמיתולוגיה הבודהיסטית והוא מוכר כמלך הנשרים (או מלך העיטים).
במיתולוגיה

מסופר שהגארודה היה "רכבו" של וישנו, והיה במאבק תמידי עם נחשי הנאגות. באחת האגדות מסופר על האל אינדרה שאיבד את כוחותיו. וישנו הציע לו לקבלם בחזרה אם ישתה את הנקטר האלוהי - אמריטה, המצוי בקרקעית האוקיינוס. השדים שרצו למנוע מאינדרה לרכוש בחזרה את כוחותיו הגעישו את האוקיינוס, ובכך יצרו כד של הנקטר. לאחר מכן התרחש מאבק גדול על הנקטר בין האלים לשדים, והאל וישנו, שהצליח להניח את ידיו על הכד, העבירו לגארודה שהתבקש להעביר את הכד לגן העדן. הגארודה נעצר על ידי על השדים בארבעה מקומות שונים, ובהם קצת מן הנקטר נשפך על האדמה, והפכה למקודשת.
פעם ב-12 שנה עולים לרגל לאותם מקומות עשרות מיליוני אנשים מדתות וזרמים שונים.
הגארודה מופיע בסמליהן של אינדונזיה ותאילנד והוא שמה של חברת התעופה הלאומית של אינדונזיה.
בשנת 2004 יצא סרט קולנוע תאילנדי בשם "גארודה" (Garuda) העוסק בעוף המיתי.
הגארודה בסמל תאילנד
הגארודה בסמל אינדונזיה
בלטונבוגלאר

שער בית הקברות היהודי לשעבר בבלטונבוגלאר
בלטונבוגלאר (בהונגרית: Balatonboglár) היא עיר בין בלאטונללה לבין פוניוד, על חופו הדרומי של אגם בלטון במחוז שומוג', בנפת פוניוד. בעיר יש כ-6,000 תושבים, נמל קטן ותחנת הרכבת. בנוסף לחוף חולי עם מגרשי כדורעף ומגרש מיני גולף ניתן לשכור במקום סירות פדלים לנופשים ולאורחים. במהלך מלחמת העולם השנייה פעלו במקום אוניברסיטה פולנית וליציום ביישוב, ייחודי בכל אירופה. באותה תקופה הגיעו למקום גם כמה שבויי מלחמה צרפתים שנמלטו ממחנות השבויים הגרמניים. מאז שנת 2000 מתקיימת שותפות קהילתית עם בנינגהיים במדינת באדן-וירטמברג. ביישוב נמצא המרכז הרשמי של אזור היין בלטונבוגלאר והיישוב נקרא לעיתים קרובות "עיר הענבים והיין". מצפור קסנטוס, סמל העיר, ממוקם על ראש גבעה, מואר היטב בלילה. נקרא על שמו של יאנוס קסנטוס.
מיקום

בלטונבוגלאר ממוקמת על החוף הדרומי של אגם בלטון, סמוך לבלטונללה (Balatonlelle) ופוניוד (Fonyód). היישובים הקרובים ביותר הן Ordacsehi . במרכז העיר עובר בכיוון מזרח-מערב כביש ראשי 7, המלווה ברציפות בכביש המהיר M7 בקטע זה, בנוסף לאזורי המגורים, כמה קילומטרים מדרום להם. הוא מחובר ללנדיאלטוטי (ודרכו ליישובים הדרומיים של מחוז שומוג').
היסטוריה

האזור סביב אגם בלטון מאוכלס במשך כ-6,000 שנים. בלטונבוגלאר מוזכר לראשונה במסמך בשנת 1211. המקום צמח לאחד מאתרי הנופש הגדולים ביותר באגם באלטון מאז סוף המאה ה-19, כך שב-1904 נוסד מועדון הספא הראשון בבלטונבוגלאר. בשנת 1912 הוכרזה העיר כספא. בערך בתקופה זו נבנה הנמל החדש, שהוא כיום אחד מנמלי השיט הגדולים באגם באלטון.
בין השנים 1940–1944 נבנו והופעלו במקום גימנסיה פולנית וליציאום, ששירתו את חינוך ילדי הפליטים הפולנים. ראש בית הספר הייתה בלה וארגה, כומר קתולי ומאוחר יותר נשיא האספה הלאומית. בית הספר מהווה זיכרון חשוב ומקום זיכרון לפולנים בהונגריה שמספרם גם כיום כ-5,000.
קהילה יהודית

יהודי בלטונבוגלאר נשלחו למחנות ההשמדה ברכבות גירוש ביוני 1944.
ילידי המקום

ג'רג' שומיו (בהונגרית: Somlyó György, בלטונבוגלאר, 28 בנובמבר 1920 – בודפשט, 8 במאי 2006) היה זוכהפרס קושוט וזוכה פרס אטילה יוז'ף מספר פעמים, משורר, סופר, מתרגם ספרות, חבר האקדמיה מַלַרְמֵה בפריז, חבר מייסד של "אקדמיה סצ'ני לספרות ואמנות" (1992) ושל ה"האקדמיה לספרות דיגיטלית" (1998) יוזם "יום השירה ההונגרי".
אתרים בעלי חשיבות

הכנסייה הרומית-קתולית, 1931–1932. (אנדרטה) – תוכנן על ידי ד"ר איבן קוציס, פרופסור באוניברסיטה הטכנית), שנבנה על ידי בלה וארגה, אז כומר הקהילה, נציג מאוחר יותר, נשיא האספה הלאומית לשעבר, מייסד בית הספר הפולני)
בית התרבות, בניין שהכיל בית ספר פולני במהלך המלחמה
הכנסייה הלותרנית (בעיצוב טאמאס נגי)
הקפלה "האדומה" (אנדרטה)
קפלה "כחולה" (אנדרטה)
עינית כדורית
פסל ארד של ראש הממשלה פאל טלקי (הוקם בשנת 2005)
"הקבר הלאומי" של בלה וארגה (שוחזר בשנת 2005)
נמל סירות (נמל שירות המעבורות הראשון על אגם באלטון)
אחוזת כבש
טירת אוגוסטין-מדך
גלריית תמונות

תצפית מגבעת הטירה
כנסייה אוונגליסטית
מרכז הספורט והפנאי יאנוש אוראני
Datalogic
הערות שוליים

↑  מרכז אמנות יהודית בבלטונבוגלאר
| --- | --- |
בקרת זהויות :  NLI: 987007535429805171  LCCN: n94017913  VIAF: 124488745   WorldCat (עם VIAF): 124488745 
פנים הכנסייה הלותרנית
הקפלה האדומה
הקפלה הכחולה
ג'ייקוב ברום

ג'ייקוב ברום (באנגלית: Jacob Broom‏; 25 ביולי 1808 – 28 בנובמבר 1864) היה חבר המפלגה האמריקאית בבית הנבחרים האמריקאי מפנסילבניה.
ביוגרפיה > ראשית חייו

ג'ייקוב ברום (שהיה בנו של חבר הקונגרס מדלאוור ג'יימס מדיסון ברום ונכדו של הפוליטיקאי מדלאוור ג'ייקוב ברום) נולד ב-25 ביולי 1808 בבולטימור, מרילנד. הוא עבר לפילדלפיה עם הוריו ב-1819. הוא למד משפטים, התקבל ללשכת עורכי הדין ב-1832 והחל לעסוק בכך בפילדלפיה. הוא מונה לסגן מבקר המדינה ב-1840, ולפקיד בית המשפט ליתומים בפילדלפיה בין השנים 1848–1852.
ביוגרפיה > קמפיין בחירות לנשיאות

בשנת 1852 רץ ברום לנשיאות ארצות הברית בנסיבות חריגות עבור המפלגה האינדיאנית, שנודעה מאוחר יותר בשם המפלגה האמריקאית וידועה בדרך כלל כ-Know Nothings. ברום עמד בראש הוועידה הלאומית של המפלגה, אשר מינתה את דניאל ובסטר כמועמד לנשיאות. כאשר ובסטר מת תשעה ימים לפני הבחירות, ברום הוכרז בחיפזון כמחליפו, עם ריינל קואטס מניו ג'רזי כשותפו למרות. ברום קיבל 2,566 קולות עממיים (0.08%), וסיים במקום החמישי הגרוע אחרי ובסטר (6,994 קולות, 0.22%), שהיה מועמד גם על ידי מפלגת האיחוד של ג'ורג'יה. לא ובסטר ולא ברום קיבלו שום קולות אלקטורליים.
ביוגרפיה > כהונה בקונגרס

ברום נבחר כמועמד של המפלגה האמריקאית לקונגרס השלושים וארבעה ב-1854. הוא כיהן כיו"ר ועדת בית הנבחרים לפנסיה מהפכנית במהלך הקונגרס השלושים וארבעה. הוא לא הצליח להיבחר מחדש ב-1856 ולא הצליח להיבחר שוב לקונגרס השלושים ושישה ב-1858. הוא מת בוושינגטון הבירה ב-28 בנובמבר 1864 ונקבר בבית הקברות של הקונגרס.
ג'ולי האריס

| --- | --- |

ג'ולי האריס, 1973
 לידה:  2 בדצמבר 1925 גרוס פויינט, מישיגן, ארצות הברית
 פטירה:  24 באוגוסט 2013 (בגיל 87) צ'אתהאם, מסצ'וסטס, ארצות הברית
 שם לידה:  Julia Ann Harris 
 מדינה:  ארצות הברית 
 תקופת הפעילות:  1948–2013 (כ־65 שנים) 
 מקום לימודים:  בית הספר לדרמה של ייל  Denby High School 
 פרסים והוקרה:  פרס גראמי, 3 פרסי אמי, 5 פרסי טוני
 פרופיל ב-IMDb
 
ג'וליה אן "ג'ולי" האריס (באנגלית:  Julia Ann "Julie" Harris;‏ 2 בדצמבר 1925 – 24 באוגוסט 2013) הייתה שחקנית אמריקאית, משחקניות התיאטרון האמריקאיות הגדולות בכל הזמנים. האריס זכתה ב-5 פרסי טוני, 3 פרסי אמי ובפרס גראמי. הייתה מועמדת לפרס אוסקר לשחקנית הטובה ביותר בשנת 1952 על הופעתה בסרט "חבר בחתונה".
קורות חיים

האריס נולדה בעיר גרוס פויינט שבמישיגן לאלסי, אחות ולוויליאם פיקט האריס, בנקאי השקעות במקצועו. היא למדה ב"אוניברסיטת ליגט" שבמישיגן ובבית הספר לדרמה שב"אוניברסיטת ייל".